Reuseskikking vir SAPD-lid ná regstellende aksie | Maroela Media
Reuseskikking vir SAPD-lid ná regstellende aksie
Louis van Heerden.
Die vakbond Solidariteit het vandag ’n reuseskikking namens een van sy lede in die Suid-Afrikaanse Polisiediens (SAPD) bereik.
Dit volg nadat Louis van Heerden weens regstellende aksie telkens oor die hoof gesien is vir bevordering.
Volgens Anton van der Bijl, hoof van Solidariteit se Sentrum vir Billike Arbeidspraktyke, is daar op grond van ras teen hierdie lid gediskrimineer en is die vakbond verheug dat geregtigheid vandag kon geskied. “Ten spyte van die feit dat mnr. Van Heerden die beste en voorkeurkandidaat vir die geadverteerde pos was, is daar steeds teen hom gediskrimineer bloot oor sy ras, wat deur die Grondwet verbied word,” het Van der Bijl verduidelik.
Van Heerden (heel regs) saam met verteenwoordigers van Solidariteit by die arbeidshof. Foto: Facebook
Volgens Van der Bijl was ras die primêre rede waarom Van Heerden nie vir die pos in aanmerking gekom het nie. Van der Bijl verduidelik voorts dat artikel 15(3) van die Wet op Gelyke Indiensneming die daarstelling van kwotas verbied. “Die reservering van poste vir ’n sekere rassegroep word duidelik deur die Wet op Gelyke Indiensneming verbied, en dit is om hierdie rede dat ons die SAPD en sy regstellendeaksieplan namens die lid gepak het aangesien die SAPD se weiering om hierdie kandidaat weens sy ras te bevorder basies neerkom op die reservering van poste,” het Van der Bijl gesê.
Solidariteit en die SAPD het vandag die skikking ’n bevel van die hof gemaak, wat dan in wese ook beteken dat Van Heerden van vandag af met terugwerkende voordele in die rang van luitenant-kolonel aangestel word. “Dit is werklik verblydend dat die SAPD met ’n oop gemoed na hierdie aangeleentheid gekyk het en erken het dat Van Heerden geregtig was op die bevordering. Sulke voorbeelde versterk die goeie verhoudinge tussen ons en die SAPD,” het Van der Bijl bygevoeg.
regstellende aksie SAPD Solidariteit
Rowers slaan toe in krematorium
Man sterf na ontsnapte leeu hom aanval
Mag die grondslag van hierdie sake gele wees en mag daar nog honderde duisende sulke uitsprake wees!
Geskikte kandidaat….hofaksie….skik…baie geld…nuwe SA….stel BEE aan….ongeskik….betaal baie geld…..hierdie platespeler haak vas!!!
Geluk Solidariteit en mnr van Heerden, ek hoop Solidariteit gaan voort met hul uitstekende werk.
Met my ook gebeur in 1995. Aansoek gedoen vir pos by Munisipaliteit as regsadviseur. Reguit vir my gesê ek is by verre die beste kandidaat, maar dit is ‘n “politieke aanstelling”. Onberekenbare skade word aangerig as die beste kandidate weens politiek op die kantlyn bly staan.
Ek is in Menslike Hulpbeonne Bestuur in SAPD en kan getuig dat hierdie groot ooms en tannies van die Polisie nie n bloue duit omgee nie. Hulle gooi meer as gereeld die gekikste kandidate uit terwille van “transformasie”. Des 2015 se “Equity Report” van die Polisie het gewys dat daar net nog sowat 9% blankes in die Polisie oor is. Van Kleurlinge en Indïers praat ek nie eers nie. Dit sal interressant wees om die huidige persentasies te sien….